–АСОСИЙ САВОЛ БУЙИЧА УКИТУВЧИНИНГ МАКСАДИ

|
–АСОСИЙ САВОЛ БУЙИЧА УКИТУВЧИНИНГ МАКСАДИ
|
bet | 58/99 | Sana | 17.12.2023 | Hajmi | 1,11 Mb. | | #121282 |
Bog'liq portal.guldu.uz-Жисмоний маданият назарияси ва методикаси1–АСОСИЙ САВОЛ БУЙИЧА УКИТУВЧИНИНГ МАКСАДИ:
Спорт тренировкасининг тамоилларини санаб курсатиш ва уларнинг мохиятини очиб бериш.
ИДЕНТИВ УКУВ МАКСАДЛАРИ:
Спорт тренировкасининг тамоилларини санаб курсатади.
Хар бир тамоилнинг мохиятини очиб бера олади.
Булгуси мураббийлик фаолиятида ушбу тамоилларга таяниб иш юритиш малакасига эга булади.
1– АСОСИЙ САВОЛНИНГ БАЁНИ:
Таълим ва тарбия масалалари билан боглик хар кандай сохада булганидек, спорт машки жараенида хам умумпедагогик тамоилларга энг катта ахамият берилади, зеро барча умумий таълим – тарбия жараенининг энг умумлашган бошлангич холати айнан шу умумпедагогик тамоилларга жойланади. Лекин, умумпедагогик тамоиллар тренировка фаолиятида кулланиладиган тамоиллар тизимини тула ифодалай олмайди. Спорт тренировкаси жараёнида кулланиладиган тамоиллар куйидагилардир:
Юксак натижаларга интилиш тамоили.
Умумий ва махсус тайергарликнинг бирлиги тамоили.
Тренировка жараенининг узлуксизлиги тамоили.
Тренировка юкламаларини аста-секин ва максимал ошиб бориш тамоили.
Тренировка юкламаларининг тулкинсимон узгариш тамоили.
Тренировка жараенининг цикллилиги тамоили.
1.Юксак натижаларга интилиш тамоили.
Хар бир спортчининг юксак натижаларга интилиши табиий холдир. Бундай холнинг вужудга келишида спортда эришилган ютукларнинг оммавий ахамият касб этиши, у ютукларнинг даражасига караб, спортчини такдирлаш системаси- бошлангич спорт разряди беришдан то энг юксак галаба учун умумхалк шон шухратига сазовор булиш катта роль уйнайди. Энг юксак ютукга интилиш, спортчининг кун сайин камол топаетган ижодий фаоллиги билан бевосита богликдир.
Юкори натижаларга каратилган спортда замонавий натижалар даражасига чикиш спортчидан жуда катта кучни, тайёргарлик учун куп вакт сарф килишни талаб килади. Тадкикотларда шу нарса кузатилганки, юкори малакали спортчилар бир йилда 1200 – 1500 соат шугулланишар экан. Замонавий тренировка жараёнининг 1950 – йиллардаги тренировка жараёнидан фарки хам шундадир. Уша вактларда хар томонлама тайёрланган спортчилар хоккей ва футбол уйинини бирга кушиб ола борганлар. Хозирги вактда эса бундай натижага спортчининг мусобака потенсиалига жуда якин талаблар куйадиган спорт турларида, масалан , 100 ва 200 метрга югуриш, 800 ва 1500 метрга сузишда эришиш мумкин.
2. Умумий ва махсус тайергарликнинг бирлиги тамоили.
Спорт машки, спортчини хар томонлама тарбиялашга йуналтирилган жараен сифатида курилган такдирдагина, у педагогик жихатдан кутилган натижани беради. Спорт машкидаги бундай йуналиш биздаги жисмоний тарбиянинг умумий принципларга мос тушади. Спорт машки икки йуналишни, яъни умумий ва махсус тайергарликни узвий равишда бирлаштиради. Умумий тайергарлик спорт мутахасислигини такомиллаштириш учун замин ва шароит яратади. Харакатланиш кобилияти ва малакаларининг ривожи ва узаро муносабати билан уни бойитади. Хусусий тайергарлик эса айнан берилган спорт турига хос булган фазилат ва лаекатни ривожлантиради, узига хос техника ва тактика билан таъминлайди. Спортчининг умумий ва хусусий тайергарлиги орасида якин муносабат мавжуд. Айрим мутахасислар шу узвий якинликни далил килиб, уларни бир –бири билан ажратмасликни таклиф килмокда. Лекин, уларни бир биридан фарк килмаслик мумкин эмас. Чунки , улар узларининг вазифалари , воситалари, усуллари билан фарк киладилар. Спортчининг умумий тайергарлиги мутахасислик хусусиятларини хам узида акс этирмоги лозим.
Хозирги замон спортида машк машгулотларини кайта –кайта утказилиб туриши деярли конун тусига кирган. Спорт машки бетухтов харакатдаги жараенга айланмокда ва у жисмоний машкнинг бошка шакилларидан уз юкламаси ва хордиги тартибининг тигизлиги билан фарк килади. Бундай тартиб купрок машкнинг майда туркумларига хос булиб, у спортчининг машкка чидамлилигини бир мунча оширишга ёрдам беради.
Ушбу тамоил инсон организми турли функцияларининг чамбарчас ва узаро боглик алокаларига асосланган. Агарда факатгина спортчининг мусобака потенсиалини сезиларли даражада оширадиган махсус юкламалардан фойдаланаверилса, спортчининг «иккинчи даражали» кобилиятлари спорт натижаларининг усишига тускинлик килади. Бунинг асосий сабаби шундаки, мусобака ва машк фаолияти спортчининг организми холатига турлича талаблар куяди. Масалан 100 метрга югуриш бир неча сония ичида максимал куланишни талаб килса, тренировка ишларини бажариш учун спринтер нафакат тезкор кобилиятларга, балким чидамлиликка хам эга булиши керак. Демак уз – узидан куриниб турибдики, юкори натижаларга эришиш учун хам махсус, хам умумий (хар томонлама) тайёргарлик хам зарурдир. Хар томонлама умумий тайёргарлик баъзи холларда хатто спортчининг мусобака потенсиалига хам кирмайди, бирок бусиз спортчи самарали машк кила олмайди.
3.Машк жараёнининг узлуксизлиги тамоили.
Ушбу тамоилни амалга оширишдан максад шуки, организмнинг тренировка юкламаларига адаптацияси узилишларсиз кечади, яъни навбатдаги юкламанинг таъсири аввалги юкламанинг изи асосида бошланади. Агарда дам олиш ораликлари жуда катта булиб кетса, спортчи организми узининг дастлабки холатига келиб колади ва машк курганлик даражасини ошириб булмайди. Демак узлуксизлик тамоили мана шундай бузилса, юклама спортчининг нисбий имкониятлари учун етарли булмайди.
Бу ерда иккита холатни доимо кузда тутиш керак.
Биринчидан навбатдаги юклама тикланишнинг турли фазаларига, шунингдек тула тикланмаганлик фазасига хам тугри келиши мумкин. Бундай холатда бир неча юкламаларнинг йигма таъсири спортчи холатида жуда катта узгаришларга олиб келади ва хатто тикланиш жараёнларини бирмунча фаолллаштириши хам мумкин. Бундай режим факатгина юкори тайёргарликка эга спортилар учун тавсия этилади.
Иккинчидан турли хил юкламалар натижасида кечаётган тикланиш жараёнлари турлича вакт (гетрохрон) давом этиши ва параллел кечиши мумкин. Тикланиш жараёнларининг бундай конуниятлари ёрдамида юкори малакали тренер спорт тренировкасини шундай режалаштирадики, спортчи аник бир йуналишдаги ишни бошка характердаги юкламадан сунг кечаётган тикланиш жараёнлари вактида бажаради. Уларни уз вактида тугри алмаштириб туриш чарчашнинг олдини олади ва спортчининг машк курганлик даражасини оширади.
Ушбу тамоил куйидагиларни кузда тутади:
А) машк жараёни, спортнинг танланган тури буйича йилнинг хамма фаслида бирдай тухтовсиз давом этади.
Б) навбатдаги хар бир машкнинг таъсири узидан олдинги машкнинг устига янги катлам булиб тушиб уни янада мустахкамлаштириш теранлаштириши лозим.
В) машгулотлар оралигидаги хордик вактлари ишга лаекатлиликни тиклаш ва ривожлантиришнинг умумий гоясида курсатилган даражадан четга чикмаслиги керак.
Спорт машкида машгулотларнинг тез-тез такрорланиши спорт малакасиннг мураккаблиги, спорт техникаси ва тактикаси мунтазам равишда янгиланиб туриши ва уларнинг энг юксак даражада камолат сари интилши билан богликдир.
Мусобака юкламалари берадиган самарани вакти вакти билан жамлаб туриш максадга мувофикдир. Бу спортчининг уз мутахасислиг буйича чидамли булишини таъминлайди ва узини зафар козонишга сафарбар кила олиш кобилиятини ривожлантиради. Асосан тезланиш лаекатини, мосланиш кобилиятини ривожлантиришга каратилган бир катор асосий машгулотлар , одатда спортчининг ишга лаекатлилиги тикланган ва юксак даражага ётган шароитда, яъни тула тикланиш ва ута тикланиш замирида амалга оширилади.
Хам машк пайтида , хам машклар оралигида хордикдан окилона фойдаланишга эътибор бериш лозим.
4.Машк юкламаларини аста-секин ва максимал ошиб бориш тамоили.
Спорт машки жараёнида, энг юксак спорт ютукларига эришиш учун юкламалар динамик равишда катталашиб бориши шарт. Спорт машкида юкламалар тартибий равишда максимал катталиккача усиб боради. Машк юкламаларини зиддият йули билан хам мунтазам равишда ва максимал даражада ошириш мумкин. Юкламани максимал даражага кутаришдан олдин организмни бундай юкламаларни бажаришга мунтазам равишда тайерлаб бориш лозим. Машк юкламаларини ошириш жараенида уларнинг хажми ва сурати узгаради. Спорт машкида максимал юкламаларини макбул тарзда куллаш учун улар бажариши кулай спортчи шахсиятига мос, мунтазамлик хусусиятга эга булган ва кишини согломлаштиришга
каратилган булиши шарт.
Ушбу тамоил организмнинг юкламаларга нисбатан курсатадиган реакциясига асосланган. Мусобака потенсиалини ошириш максадида спортчи холатини узгартириш учун нафакат оптимал юкламалар зарур, балким улар ошиб бориши хам керакдир. Маълумки, кичик тренировка юкламалари зарур машк самарасини таъминлай олмайди, бирок юкори катталикдаги юкламалардан фойдаланишга имкон беради. Замонавий спортга хос булган тренировка хажми ва интенсивлигининг ошитб бориши бу тамоилнинг амалда акс этишидир.
5.Машк юкламаларининг тулкинсимон узгариш тамоили.
Машк юкламаларининг аста секин ва тик усиши тулкинсимон динамика тимсолида .намоён булади. Бутун йил буйи машк килишга утилганда, бугунги спортда юкламаларнинг хажми ва сурати кескин равишда кутарилиши билан уларнинг динамикасидаги тулкинсимонликнинг типик хусусиятга айланиши бежиз эмас. Тулкинсимон тебраниш машкнинг хам накадар кичик, хам хийлагина узок муддатли фазалардаги юкламалар динамикасини ифодалайди. « Тулкин» ларни бир неча тойифага ажратиш мумкин:
Кичик тулкинлар- юкламалар динамикасига микро туркумларда тасвирланади.
Уртача тулкинлар- бир неча кичик тулкинлар йуналишини ифодалайди.
Катта тулкинлар- машк пайтларидаги уртача тулкинлар йуналишини ифодалайди.
Тулкинсимон узгаришлар куйидаги холатларга итоат этадилар :
машк машгулотларининг харакат тезлиги ва жадаллик сурати канча кам булса, юкламаларнинг огишмай усиш фазаси шунча давомли булиши мумкин.
Спорт тренировкасида машгулот юкламаларининг узгариб бориши турлари ичидан факатгина тулкинсимон динамика энг катта самарани таъминлайди.
6. Машк жараенининг цикллиги тамоили.
Цикллилик – бу муайян машгулотлар, боскичлар, даврларнинг нисбатан якунланган давраси булиб, у машк жараенининг барча тузилмаларига хосдир. У катта йиллик, ярим йиллик, ва кичик циклларга булинади.
Микроцикллар бир неча кунни , купинча бутун хафтани камраб олади. Микротуркумларни вакти- вакти билан узгартириб туриш , машкнинг боскичи вактига караб уларни кайта тартиблаш осон булади. Гап шундаки юкламаларнинг бир хилда хамиша бир маромда булиши спортчини тез толиктириб куяди, шунинг учун мунтазам равишда микроциклнинг вазифасини узгартириб туриш, унинг дозасини, воситаларини алмаштириб туриш керак, яъни хар гал организмнинг бошка –бошка системасини ишга солиш лозимки, бу йул билан сарфланган кувватни тез тиклаб олиш мумкин. Бундай узгаршлар нагрузкани оширишга имкон яратади ва айни пайтда спортчини жарохатланиш, майиб булишдан саклайди.
Микроцикллар машк даврининг хар бир боскичида мезоциклларга бирлашадилар, бу мезоцикллар уз вазифаси максади, воситаси, махсус мутахасислик хусусиятига караб , ишга киритувчи, замин яратувчи, назорат – тайерлов, сайкаловчи, мусобакавий, оралик ва хакозо туркумларга булинади.
Тренировка жараёнинг цикллилиги тамоили юкламаларнинг тулкинсимон узгариши тамоили билан чамбарчас богликдир. Гап шундаки, юкламанинг хар бир тулкини иккита фазадан: юкламанинг ошиб бориши ва сунгра унинг аста – секин пасайишидан иборат. Шунинг учун хам спорт тренировкасининг циклли характерда эканлиги гайритабиий тугилмайди. Бирок, шуни унутмаслик керакки, хар бир навбатдаги цикл олдинги циклнинг нусхаси булмаслиги керак, балким унинг таркибига янги пайдо буладиган вазифаларни хал этуви элементлар киритилиши керак.
НАЗОРАТ САВОЛЛАРИ:
2.1. Спорт тренировка жараёнининг тамоиллари кайсилар?
2.2. Юксак натижаларга интилиш тамоилининг мохияти нимадан иборат?
2.3. Умумий ва махсус тайёргарликнинг бирлиги тамоилининг мохиятини очиб беринг.
2.4. Тренировка жараёнининг узлуксизлиги тамоилига тавсиф беринг.
2.5. Тренировка юкламаларин аста – секин ва максимал ошириб бориш тамоили кандай вазифаларни хал этади?
2.6. Тренировка юкламаларининг тулкинсимон узгариши деганда нимани тушунасиз?
2.7. Тренировка жараёнининг цикллилиги тамоилига тавсиф беринг.
МАВЗУГА ОИД МУСТАКИЛ ИШ ТОПШИРИКЛАРИ:
Уз мутахассислиги буйича утказиладиган тренировка машгулотларида кулланиладиган воситаларни гурухларга ажратган холда дафтарга ёзиб келиш (10 тадан).
|
| |